OpenLLM-France/wikimedia huggingface dataset:
# Borler

Borler Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 72 biztanle zituen 4,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563047
* Multimedia: Borler / Q563047
# Bormida

Bormida Italiako udalerri bat da. Savonako probintzian kokatuta dago, Liguria eskualdean. 327 biztanle ditu, 22,47 kilometro koadroko azaleran banatuta.

## Mugakideak

Bormidak honako udalerri hauekin egiten du muga:
Calice Ligure Calizzano Mallare Osiglia Pallare Rialto

## Kanpo estekak

* Datuak: Q270554
* Multimedia: Bormida / Q270554
# Borland

Borland Software Corporation, lehen Borland International deitua, ordenagailuentzako software eta programazio-hizkuntzak ekoizten dituen estatubatuar enpresa. Elkartea 1983an sortu zuen Philippe Kahn frantses matematikariak. Bereak dira Turbo Pascal, Paradox, dBASE eta Qattro Pro programazio-hizkuntza eta softwareak.
1991n Ashton-Tate Corporation enpresaren jabe egin zenean, datu-baseen merkatuan protagonista nagusi bihurtu zen; bateratzeko unean 450 milioi dolarreko irabaziak zituzten bien artean. Hala ere, Paradox eta Quattro Pro datu-baseen programak merkatura ateratzeko izandako atzerapenek galera handiak eragin dizkio enpresari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q210075
* Multimedia: Borland / Q210075
# Ben Salah meskita

Ben Salah meskita, baita ere Zawiyya Ben Salah bezala ezagututa, Marrakexen (Maroko) dagoen XIV. mendeko eraikin erlijiosoa da. hafsidar, zianidar eta marinien artearen aztarna da. Marrakexko meskita garrantzitsuena da. Abu Said Utman sultanak 1318 eta 1321 eraiki zuen. Musulmanak ez diren pertsonek bakarrik kanpotik ikus dezakete.

## Erreferentziak

* Datuak: Q15958582
* Multimedia: Ben Salah Mosque / Q15958582
# Ben Stiller

Benjamin Edward "Ben" Stiller (1965eko azaroaren 30a, New York) estatubatuar umorista, aktore, zuzendari, gidoilari eta ekoizle bat da.
Antzeztu dituen filma garrantzitsuenen artean honako hauek daude: Empire of the Sun (1987), Heavyweights (1995), There's Something About Mary (1998), Mystery Men (1999), Zoolander (2001), Starsky & Hutch, DodgeBall: A True Underdog Story (2004), Meet the Fockers (2005) eta Tropic Thunder (2008).

## Iruditegia

* Ben Stiller 2008ko Donostiako Zinemaldian.
* 2008an jarraitzaileei autografoak sinatzen
* 2010ean.

## Kanpo estekak

* Ben Stiller aktorearen IMDBko fitxa ikusgai (Ingelesez)
* Datuak: Q47100
* Multimedia: Ben Stiller / Q47100
# Ben Turpin

Ben Turpin, jaiotza-izenaz Bernard Turpin (New Orleans, Louisiana, AEB, 1869ko irailaren 19a - Santa Monica, Kalifornia, AEB, 1940ko uztailaren 1a), Estatu Batuetako antzezlea izan zen.

## Biografia

1915ean hasi zen zineman umorezko antzezle gisa. Essanay produkzio-etxean lan egin zuen Charles Chaplinekin batera, eta gero film labur asko egin zituen Mack Sennettentzat. Betokerra zen, eta gag bidezko umorea landu zuen, arrakasta handiko filmen parodiak eginez. Zinema ahostuna hasi zenean utzi zion antzezteari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q153292
* Multimedia: Ben Turpin / Q153292
# Ben Vautier

Ben Vautier, BEN moduan ere ezaguna, (Napoli, Italia, 1935eko uztailaren 18a – Aspremont, 2024ko ekainaren 5a) suitzar jatorriko artista frantziarra izan zen. 1949an Nizan finkatu zuen bere bizitokia.
Letra zuriz atzealde beltzetan idatziriko aforismo probokatzaileek egin dute ezagun. Fluxus mugimendu artistikokoa izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-05-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q604546
* Multimedia: Ben Vautier / Q604546
# Ben Smith

Benjamin Robert Smith (Dunedin, Hego uhartea, 1986ko ekainaren 1a) zeelandaberritar errugbilaria da, atzelari eta hegaleko postuetan aritzen dena. 2009–2019 bitartean Super Rugbyko Highlanders taldean aritu ondoren, Section Paloisek kontratatu zuen 2019an, eta Japoniako Kobelco Steelersek 2021ean. 2009tik 2019ra, 84 partida jokatu zituen Zeelanda Berriko selekzioarekin. Besteak beste, 2015eko Munduko Errugbi Kopa irabazi zuen All Blacks-ekin.

## Palmaresa
### Highlanders

* Super Rugby
** irabazlea: 2015

### Zeelanda Berriko selekzioa

* The Rugby Championship
** irabazlea: 2012, 2013, 2014, 2016, 2017, 2018
* Munduko Errugbi Kopa
** irabazlea: 2015

## Erreferentziak

* ↑ Ben Smith. stats.allblacks.com (Noiz kontsultatua: 2022-5-22).
* ↑ Ben Smith. en.espn.co.uk (Noiz kontsultatua: 2022-5-22).

## Kanpo estekak

* Datuak: Q31193
* Multimedia: Ben Smith (rugby union) / Q31193
# Ben Stein

Benjamin Jeremy "Ben" Stein (Washington Hiria, 1944ko azaroaren 25a) Estatu Batuetako gidoigile eta idazlea da. Richard Nixon eta Gerald Ford presidenteen hitzaldiak idazteagatik ospetsu bilakatu zen.

## Bibliografia

| Urtea | Izenburua | Argitaletxea | ISBN |
| 1978 |
| 1978 | On the Brink: A Novel (Herbert Steinekin batera) | Ballantine Books | ISBN 0-345-27650-7 |
| 1978 | Dreemz | Ballantine Books | ISBN 0-345-28156-X |
| 1979 | The View from Sunset Boulevard: America as brought to you by the people who make television | Basic Books | ISBN 0-465-09032-X |
| 1982 | 'Ludes | St. Martin's Press | ISBN 0-312-50012-2 |
| 1986 | Her Only Sin | St. Martin's Press | ISBN 0-312-90636-6 |
| 1988 | Hollywood Days, Hollywood Nights: the Diary of a Mad Screenwriter | Bantam Books | ISBN 0-553-34520-6 |
| 1992 | A License to Steal: the Untold Story of Michael Milken and the Conspiracy to Bilk the Nation | Simon & Schuster | ISBN 0-671-74272-8 |
| 2002 | How to Ruin Your Life | Hay House | ISBN 1-56170-974-3 |
| 2003 | How to Ruin Your Love Life | Hay House | ISBN 1-4019-0240-5 |
| 2004 | How to Ruin Your Financial Life | Hay House | ISBN 1-4019-0241-3 |
| 2004 | Can America Survive? The Rage of the Left, the Truth, and What to Do About It | New Beginnings Press | ISBN 1-4019-0333-9 |
| 2005 | Yes, You Can Be a Successful Income Investor: Reaching for Yield in Today's Market | New Beginnings Press | ISBN 1-4019-0319-3 |
| 2005 | Yes, You Can Still Retire Comfortably: The Baby-Boom Retirement Crisis and how to Beat It | New Beginnings Press | ISBN 1-4019-0318-5 |
| 2006 | How Successful People Win: Using "Bunkhouse Logic" to Get What You Want in Life | Hay House | ISBN 1-56170-975-1 |
| 2007 | The Real Stars: In Today's America, Who Are the True Heroes? | New Beginnings Press | ISBN 1-40191-144-7 |
| 2008 | How to Ruin the United States of America | New Beginnings Press | ISBN 1-40191-869-7 |
| 2012 | How To Really Ruin Your Financial Life and Portfolio | Wiley | ISBN 1-11833-873-1 |
* Datuak: Q816605
* Multimedia: Ben Stein / Q816605
# Ben Whishaw

Benjamin John "Ben" Whishaw (1980ko urriaren 14a, Clifton, Bedfordshire) zinema, telebista eta antzerkiko ingeles aktore bat da.
Antzeztutako filma nabarmenen artean Perfume: The Story of a Murderer, I'm Not There, Bright Star, Brideshead Revisited, and Cloud Atlas daude. Nathan Barley, Criminal Justice eta The Hour telesailetan ere antzeztu izan du. Antzerkigintzan Hamleten papera antzezteagatik ezaguna da.

## Filmografía

Zinema :
| Urtea | Filma | Pertsonaia | Oharrak |
| 1999 | The Trench | James Deamis presidentea | |
| 1999 | The Escort | Jay | Mauvaise passe izenburuaz ere ezaguna |
| 2001 | Baby | Joe | laburmetraia |
| 2001 | My Brother Tom | Tom | |
| 2002 | Spiritual Rampage | ? | laburmetraia |
| 2004 | 77 Beds | Ishmael | laburmetraia |
| 2004 | Enduring Love | Spud | |
| 2004 | Layer Cake | Sidney | |
| 2005 | Stoned | Keith Richards | |
| 2006 | Perfume: The Story of a Murderer | Jean-Baptiste Grenouille | |
| 2007 | I'm Not There | Arthur | |
| 2008 | Brideshead Revisited | Sebastian Flyte | |
| 2009 | The International | Rene Antall | |
| 2009 | Bright Star | John Keats | |
| 2009 | Love Hate | Tom | laburmetraia |
| 2010 | The Tempest | Ariel | |
| 2012 | Skyfall | Q | |
| 2012 | Cloud Atlas | Cabin Boy Robert Frobisher Store Clerk Georgette Tribesman | |
| 2013 | Lilting | Richard |
| 2013 | Beat | Ezezaguna | laburmetraia |
| 2013 | The Zero Theorem | 3 Doktorea | |
| 2013 | Teenage | Narratzailea | dokumentala |
| 2013 | Days and Nights | Eric | |
| 2014 | Unity | Narratzailea | |
| 2014 | Paddington | Paddington hartza (ahotsa) | |
| 2015 | The Lobster | Limping Man | |
| 2015 | In the Heart of the Sea | Herman Melville |
| 2015 | Suffragette | Sonny | |
| 2015 | The Danish Girl | Henrik | |
| 2015 | Spectre | Q | |
| 2016 | A Hologram for the King | Dave | |
| 2017 | Paddington 2 | Paddington hartza (ahotsa) | |
| 2018 | Mary Poppins Returns | Michael Banks | |
| Telebista ||||
| Urtea | Telesaila/Telefilma | Pertsonaia | Oharrak |
| 2000 | Black Cab | Ryan | atal 1 |
| 2000 | Other People's Children | Sully | 4 episodios |
| 2003 | Ready When You Are Mr. McGill | Bruno | Telefilma |
| 2003 | The Booze Cruise | Daniel | Telefilma |
| 2005 | Nathan Barley | Pingu | 6 atal |
| 2008 | Criminal Justice | Ben Coulter | 5 atal |
| 2010 | All Signs of Death | Webster "Web" Fillmore Goodhue | Telefilma |
| 2011 | The Hour | Freddie | 6 atal |
| 2012 | Richard II | Rikardo II.a Ingalaterrakoa | Telefilma |
| 2014 | Playhouse Presents | Ezra | Atala: "Foxtrot" |
| 2015 | London Spy | Danny | 5 atal |
| 2017 | Queers | Perce | Atala: "The Man on the Platform" |
| 2018 | A Very English Scandal | Norman Scott | Minisaila |

## Kanpo estekak

* Ben Whishaw aktorearen IMDBko fitxa irakurgai (Ingelesez)
* Datuak: Q342617
* Multimedia: Ben Whishaw / Q342617
# Belardiko Ama Birjina

Belardiko Ama Birjina (italieraz: Madonna del prato) Rafael Sanzio artista errenazentista italiarrak 1505-1506an egindako margolana da: Ama Birjinaren soinekoaren orlaren gainean, data hau ageri da, alegia, 1506. Taula gaineko tenperaz eta olio-pintura da. Irudiak 113 zm. x 88 zm. ditu. Vienako Kunsthistorisches Museumen, Austrian, gordetzen da. Artistaren lan garrantzitsuenetariko bat da.

## Historia

Rafaelek San Markoko nobizioen kaperarako egin zuen. Ama Birjina bat da, Jesus Haurrarekin eta San Joanekin batera margotuta, paisaia ireki batean. Rafaelek florentziar urteetan horrelakoak bat baino gehiago egin zuen. Garai hartan, Rafaelek hurbiletik aztertu ahal izan zituen Michelangeloren eta Leonardo Da Vinciren lanak, bestetik. Eszena mota hau oso ohikoa izan zen XV. mendeko italiar pinturan. Rafaelek margolan horietan garatu zuen Ama Birjinaren tipologiak arrakasta handia izan zuen.

## Deskribapena

Ama Birjina, Jesus Haurra eta Joan Bataiatzailea irudikatzen ditu. Atzean italiar paisaia tipikoa ikus daiteke. Konposizioa oso landua dago. Irudiek hiruki isoszele bat osatzen dute. Hirukiaren gailurra Ama Birjinaren buruan dago. Rafaelen obran bereizgarria da Ama Birjinaren soineko gorri bizia eta eskote biribila. Bi haurrak behealdean daude, pixka bat ezkerrerantz mugituta. Eszena orekatzeko emakumeak oina eskubiruntz luzatzen du. San Joan Bautistak Jesusengana hurbiltzen doan gurutze bati eusten dio, eta haurra heltzen ari da.

## Leonardoren eragina

Leonardo Da Vinceren obra baten eragin zuzena ikus daiteke hemen: Santa Ana, Ama Birjina eta Haurra margolanarena, alegia. Leonardoren ohiko beste ezaugarri batzuk hauek dira: Ama Birjinaren aurpegia, Jesus Haurraren bizkarrean antzematen den esfumatura, eta hondoko paisaia, tonu urdinxka eta lanbrotsukoa. Hala ere, badira Leonardoren obrarekiko distantzia adierazten duten elementu batzuk, hala nola silueta-lerroaren balioa.

## Erreferentziak

* ↑ Pierluigi De Vecchi, Raffaello, Rizzoli, Milan, 1975.
* ↑ https://elpradoencantado.es/2023/10/08/madonna-del-prado-rafael/
* ↑ https://arquivolta.wordpress.com/2011/09/12/virgen-del-prado-rafael/
* ↑ https://docentedehistoria.blogspot.com/2009/02/comentario-de-una-obra-pictorica-la.html

## Kanpo estekak

* (Ingelesez):Margolana erresoluzio handiz.
* Datuak: Q2452858
* Multimedia: Madonna del Belvedere (or Madonna del Prato) by Raphael / Q2452858
# Belarmina González Rodríguez

Belarmina González Rodríguez (Palencia, 1914 – Porreres, Balear Uharteak, 1937ko urtarrilaren 5a) Espainiako Gerra Zibilaren biktimetako bat izan zen Mallorcan, Espainiako Alderdi Komunistarekin zuen loturagatik. Roges des Molinar izeneko taldekideekin fusilatu zuten Porreresko hilerrian.

## Gertaerak

Palma Mallorcako Soledad auzoko 34. zenbakian bizi zen, Sant Rafel kalean. 1936ko abenduaren 31n Can Salesko espetxean sartu zuten, Hermanitas de los Pobres (Behartsuen Senidetxoek) zuzendutako hospizioan, eta emakumeen espetxe gisa egokitutakoan.1937ko urtarrilaren 5ean fusilatu zuten Porreresko hilerrian, Aurora Picornell, Catalina Flaquer eta Antonia Pascual Flaquer eta Maria Pascual Flaquer alabekin batera
Zenbait iturrik adierazi dutenez, Belarminak ez zuen loturarik kartzelan egondako gainerakoekin, eta errakuntza izan zelako hipotesia egin da.

## Ikus, gainera

* Roges des Molinar

## Erreferentziak

* 1 2 Ginard I Féron, David. (2011). «Entre el castigo y la redención. Las mujeres encarceladas en las Islas Baleares (1936-1943)» Stud. hist, Hª cont. 29: 237-266. ISSN 0213-2087..

## Kanpo estekak

* Datuak: Q106451665
* Multimedia: Belarmina González Rodríguez / Q106451665
# Belarmina Suárez Muñiz

Belarmina Suárez Muñiz (Bocines, Gozón, Asturias, 1909 – Gijón, 1938ko otsailaren 15a) asturiar emakume sindikalista izan zen, errepresio frankistaren biktima. Fusilatu egin zuten.

## Biografia

Belarmina Suárez Muñiz Asturiasko Bocines herrian jaio eta bizi izan zen, Gozongo kontzejuan. Gurasoak Josefa eta Ramon ziren, eta ezkongabea zen. Langileen Batasun Orokorreko eta Nazioarteko Sorospen Gorriko kide izan zen eta Luancoko emakumeen presondegiko buru izendatu zuten.

### Heriotza zigorra

Gijongo El Coto espetxean sartu zuten. 1938ko urtarrilaren 21ean, Jovellanos Institutu Zaharrean egindako gerra-kontseiluan, UGTko kide izateagatik eta Nazioarteko Sorospen Gorriko kide izateagatik, heriotza-zigorra ezarri zioten, emakumeen kartzelan egindako lanagatik.
Fusilamendu bidez egin zen 1938ko otsailaren 15ean, 29 urte zituela. Gijongo Ceares hilerriko hobi komun batera bota zuten gorpua. Suárez beste hogeita hamar gizonekin batera fusilatu zuten paredoian.

## Aintzatespenak

* 2010eko apirilaren 14an, monolito bat jarri zen Gijongo Ceares hilerrian, eta han biltzen dira frankismoak hirian eragindako 1934 biktimak, besteak beste, Suárez.
* 2017an, Nicanor Piñole Museoaren parean plaka bat jarri zen, 1937ko abendutik 1939ko abuztura Gijóngo frankismoak errepresaliatutako zortzi emakumeen omenez. Bertan, Belarmina Suárez Muñiz ez ezik, Estefanía Cueto Puertas, Eladia García Palacios, Juana Álvarez Molina, Anita Vázquez Barrancúa, Anita Orejas, Teresa Santianes Giménez eta Máxima Vallinas Fernández aipatzen dira.

## Bibliografia

* Ortega Valcel, M. Enriqueta. 1994. Frankismoaren errepresioa Asturiasen. Gijongo Barrutiko kartzelan egondakoak eta hildakoak. Avilés Azucel, D.L. 84-86546-51-6.

## Erreferentziak

* 1 2 3 4 «Asturias Republicana - SEGUNDA REPUBLICA» www.asturiasrepublicana.com.
* ↑ Laurelo Roa, Marcelino. La Libertad es un bien muy preciado. Consejos de Guerra. 25 or.. .
* ↑ Álvarez, Alicia. (2017-04-19). «"Hay que recuperar la historia de la República y de las mujeres que lucharon por ella"» Cadena SER.
* 1 2 3 «Un monolito homenajea en el cementerio de Ceares a las víctimas de la represión franquista» El Comercio 2010-04-14.
* 1 2 «Mujeres «condenadas de antemano»» El Comercio 2017-07-27.
* ↑ Ceínos, J. M.. (2017-07-27). «La plaza de Europa ya guarda recuerdo de las mujeres republicanas» La Nueva España.
* 1 2 «Homenaje a las ocho mujeres republicanas fusiladas en la ciudad» La Voz de Asturias 2017-04-18.
* 1 2 ««A mi madre la mataron porque alguien la vio con un pañuelo rojo y una pistola»» El Comercio 2017-07-25.
* ↑ Ceínos, J. M.. (2017-07-27). «La plaza de Europa ya guarda recuerdo de las mujeres republicanas» La Nueva España.
* ↑ (Gaztelaniaz) «La represión franquista en Asturias. Ejecutados y fallecidos en la carcel del Coto Gijón | WorldCat.org» www.worldcat.org (Noiz kontsultatua: 2022-11-21).

## Kanpo estekak

* Gijongo errepresio frankistaren 1934 biktimen zerrenda.
* Pinturak jartzeko egintzaren audioa -errepresio frankistak fusilatutako emakume errepublikanoei omenaldia Gijonen, SoundCloud-en.
* Datuak: Q106768862
# Belardun itsas dragoi

Belardun itsas dragoia edo itsas dragoi arrunta (izen zientifikoa: Phyllopteryx taeniolatus) itsas zaldiarekin erlazionatutako itsasoko arrain bat da. Phyllopteryx generoko espezie bakarra da. 3 eta 50 metroren arteko sakonerako uretan, Australiako hegoaldeko itsasaldean aurki daitezke, Port Stephens (Hegoaldeko Gales Berria) eta Geraldton-en (Mendebaldeko Australia) artean, baita ere Tasmaniaren inguruan. Belardun itsas dragoiek beraien gorputzen belar antzeko protuberantzietatik hartu dute izena, ohiko algadun hondoen artean mugitzen direnean kamuflatzeko erabiltzen dituztenak.
Belardun itsas dragoiaren luzera 45 cm.-tara arte iritsi daiteke. Krustazeo ñimiñoez eta beste zenbait zooplanktonez elikatzen dira, beraien hodi antzeko muturrarekin xurgatuz. Erlazionaturiko espezie bat hostodun itsas dragoia (izen zientifikoa: Phycodurus eques) da, eta National Geographic aldizkariaren arabera (2006ko azaroa), belardun eta hostodun itsas dragoiak espezie berbera izan litezke.
Aquarium of the Pacific-ek (Long Beach, Kalifornia) eta Melbourne Aquarium-ek (Australia) belardun itsas dragoia itxian arrakastaz hazi ahal izan duten leku bakarrak dira.
Belardun itsas dragoia Victoriako estatuko ur-ikur bat da.

## Kanpo estekak

* Datuak: Q1120403
* Multimedia: Phyllopteryx taeniolatus / Q1120403
* Espezieak: Phyllopteryx taeniolatus
# Belario

Belarioa (velarium latineko hitzetik eratorria), estalki hedagarri bat da. Kalamuz egindako hainbat zapi azalez osatuta dago eta erromatar zirkuetan, antzokietan eta anfiteatroetan, ikusleak euritik edo eguzkitik babesteko erabiltzen zen.

## Erreferentziak

* ↑ Dion Casio, XLIII, 24, 2.

## Kanpo estekak

* Datuak: Q1274855
# Belardun

Belardun (orduko grafiaz Belhardun, frantsesez Prairial) errepublikar egutegiko bederatzigarren hila da.
Gregoriotar egutegira ekarrita, maiatzaren 20tik ekainaren 18ra irauten du gutxi gorabehera, urtearen arabera. Gemini zeinuaren aldiarekin ia bat dator.
Jatorrian «belardien emankortasun irribarretsutik eta belar biltzetik dator, maiatzaren ekainera izaten baitira», egutegia taxutzeko batzordearen izenean biltzar nazionalari Fabre d'Églantinek aurkeztutako txostenean ageri denez. Belar biltze hori, ordea, Frantziako landa lurretan izaten da urte sasoi horretan, eta errepublikar egutegia unibertsala izatea lortzeko asmoaren aurka doa hori.

## Kanpo estekak

* Datuak: Q837145
# Brainard (Nebraska)

Brainard Nebraskako herri bat da. Butler konderrian kokatua dago. 2010ean 330 biztanle zituen, 0,86 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q2196172
* Multimedia: Brainard, Nebraska / Q2196172
# Braindead (filma)

Braindead, AEBetan Dead Alive (euskaraz Burmuin Heriotza edota Hila Bizirik) 1992ko Peter Jackson zeelandaberriar zinema zuzendariak zuzendutako beldurrezko film bat da. Timothy Balme, Diana Peñalver, Elizabeth Moody eta Ian Watkin aktoreek antzeztu zuten.
Odol eta heste ugari birri-barra agertzen dituen umore beltz sakoneko gore film bat da.

## Argumentua

Oharra: Atal honek istorio osoa edo amaiera argitzen du.
1957, Stewart McAlden (Bill Ralston) esploratzaileak Skull uhartean tximino ale arraro bat topatu berri du, baina uharteko biztanleen kondairen arabera tximino mota hauek berekin batera madarikazio bat omen daramate. Tximinoa Zeelanda Berrira eraman eta bertako Zoo batean bere ikerketarako gordeko dute.
1990eko hamarkadan, Zeelanda Berrian, Lionel (Timothy Balme) gaztea bere ama Vera (Elizabeth Moody) jasangaitzarekin batera bizi da, azken honek semea dendariaren alaba den Paquita (Diana Peñalver) neskalagunarekin ateratzen hastea ez du inolaz ere onartuko. Bi maiteminduek zoologikora egun pasa doazenean, amak zelatan izango ditu, baina ustekabean bertako iraganean uhartean topatutako tximinoak koska egingo dio. Piskanaka-piskanaka, Lionelen ama zonbi bat bilakatzen hasiko da, giza haragia jateko gosez, eta berak erasotuko eta hozkatzen duen oro bere antzera zonbi bilakatzeko prest.

## Aktoreak

* Timothy Balme: Lionel Cosgrove
* Diana Peñalver: Paquita María Sánchez
* Elizabeth Moody: Vera Cosgrove
* Ian Watkin: Les Kalkon (Lionelen osaba)
* Brenda Kendall: Emma McTavish
* Stuart Devenie: Aita Jon McGruder (Apaiz Borrokalaria)
* Jed Brophy: Thomas Jacob "Void" Randell
* Stephen Papps: Jon McGruder zonbia
* Murray Keane: Pete "Scroat" Otis
* Glenis Levestam: Nora Matheson
* Lewis Rowe: Albert Matheson
* Elizabeth Mulfaxe: Rita Bridell
* Harry Sinclair: Roger Tryton
* Davina Whitehouse: Mary Sanchez
* Silvio Famularo: Slaver Don Sanchez
* Daniel Sabic: Selwyn Matheson haurxto zonbia
* Bill Ralston: Stewart McAlden zooko ofiziala
* Forrest J. Ackerman: Forry
* Peter Vere-Jones: Lurperatzailea
* Tony Hiles: Zooko zaindaria
* Peter Jackson (kameoa): Lurperatzailearen laguntzailea

## Kanpo estekak

* Braindead filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q897429
# Braine (Aisne)

{{subst:PANEMAE}} Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q332052
* Multimedia: Braine (Aisne) / Q332052